Regis visą amžinybę tenka laukti savojo kačiuko, ypač kai taip nekantraujate! Tačiau svarbu, kad jis galėtų praleisti daug laiko su savo mama, broliais ir seserimis. Per tas pirmąsias labai svarbias savaites kačiukai žaisdami mokosi bendrauti su kitomis katėmis. Jie mokosi naudotis kraiko dėžute ir medžioti. Jei kačiukas per greitai atskiriamas nuo šeimos, gali užaugti nervingas ir baikštus.Svarbiausia laikytis tokios taisyklės – turėtumėte pasiimti savo kačiuką, kai jam sukanka aštuonios savaitės (grynaveislių šeimininkai gali norėti ilgesnio devynių savaičių termino), kad jam pakaktų laiko socializuotis ir perprasti judrų šeimos gyvenimą. Jei jūsų kačiukas daug vyresnis, būkite dar atidesni. Galbūt veisėjas jį taip ilgai laiko dėl kokios nors priežasties – pasiteiraukite dėl kokios. Jei kačiukas paimamas į namus vėlai, bus sunkiau užmegzti ryšį, o jam greitai priprasti jūsų namuose.Kai kada veisėjas paprašo palaukti iki 12 savaičių, kad kačiukai būtų paskiepyti visomis vakcinomis. Jei kačiukas auginamas ir gerai socializuojamas judriuose namuose (pvz., jei jūs turite vaikų, svarbu, kad tuose namuose taip pat būtų vaikų), dėl to neturėtų kilti problemų.Atminkite, kad nuo kačiuko, kurį parsivešite namo, amžiaus priklausys, kokiomis vakcinomis jis jau bus paskiepytas. Paklauskite veisėjo – jis turėtų pateikti jums jau atlikto kačiuko vakcinavimo, kirmėlių bei blusų naikinimo darbų sąrašą ir pasakyti, ką dar reikės atlikti.Galiausiai, prieš parsinešdami namo savo naująjį džiaugsmo kamuolėlį, būtinai pasikalbėkite su veisėju apie šėrimo tvarką, kad ir namuose galėtumėte taip daryti, bent kol augintinis įsikurs.